Erre a kérdésre a gyors válasz az lenne, hogy, minél nagyobb, annál jobb! Viszont a nagyobb felbontás (több pixel) nagyobb tárolandó adatmennyiséget eredményez, ami miatt ugyanakkora tárhelyen a rögzítési idő rövidebb lesz. Ezért a felbontást az azonosítási elvárásokhoz kell optimalizálni.
Létezik nemzetközi szabvány CCTV rendszerben készített kép felbontására attól függően, hogy milyen célra használnánk azt fel. MSZ EN 62676-4:2015 Video-megfigyelőrendszerek biztonsági alkalmazásokhoz. 4. rész: Alkalmazási irányelvek.
Személyfelismeréshez optimális érték a 250pixel/m. Ismernünk kell, hogy milyen távolságból és milyen lefedettséggel kívánjuk az adott kamerát üzemeltetni, és ebből adódik a kamera szükséges felbontása, mely Megapixelben szokás kifejezni.
Például egy 2Megampixeles (1080p) kamera 3,6mm-es objektívvel (90° látószög) 5,3méterig biztosítja személyfelismeréshez (250p/m) szükséges felbontást.
További felismerési kategóriák:
detektálás: 25 pixel/m (detektálható, hogy egy személy látható a képen)
megfigyelés: 63 pixel/m (beazonosítható a tevékenység végzése)
azonosítás: 125 pixel/m (korábban már ismert személy azonosítható)
felismerés: 250 pixel/m (ismeretlen személy jó valószínűséggel felismerhető)
bizonyítás: 1000 pixel/m (kétséget kizáró bizonyításra felhasználható minőség)